
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 354 

“ 17 Μαΐου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασυγκρότηση Ανώτατου Πειθαρχικού Συμβουλίου 

Εξαγωγικού Εμπορίου .... 

Καθορισμός των ειδικών όρων διάθεσης των αποβλή¬ 
των των ελαιοτριβείων των ΔΑΦΝΗ Σπυρίδωνα, ΑΝ- 
• ΔΡΙΩΤΗ Χριστόδουλου, ΑΝΔΡΙΩΤΗ Γεωργίου, ΛΕΙ- 
ΒΑΔΙΩΤΗ Ιωάννη, ΑΝΔΡΙΩΤΗ Μαρκαντώνη, ΑΒΡΑ- 


ΜΙΩΤΗ Χριστόδουλου στο Ν. Κέρκυρας .2 

Τροποποίηση της παρ. 2 του άρθρ. 4 του Κανονισμού 

Παροχών του ΚΑΦ Λιμένος Κιάτου . 3 

Σύσταση Νομικού Προσώπου στο Δήμο Σφακιωτών Ν, 
Λευκάδας με την ονομασία «Πνευματικό Κέντρο Δή¬ 
μου Σφακιωτών» . 4 

Ονομασία ανώνυμου οικισμού στο Ν. Λευκάδας .... 5 
Σύσταση Δημοτικής Επιχείρησης Σερρών με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ 
ΚΑΙ ΚΟΙΝΩΝΙΚΗΣ ΑΝΑΠΤΥΞΗΣ (Δ.Ε.Π.Κ.Α.)». ... 6 
Σύσταση ίδιου Νομικού Προσώπου με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΡΑΞΑΣ» στην Κοινότητα Ράξας Ν. Τρικά¬ 
λων. 7 


Τροποποίηση της 19156/10.10.91 απόφασης Νο¬ 
μάρχη Τρικάλων. 

Τροποποίηση της 30272/17.5.84 απόφασης του 
Υπουργού Εσωτερικών όπως αυτή τροποποιήθηκε 
με τις 54628/20.8.87, 84534/20.1.88, 24931/ 


16.4.88 και 18522/25.10.91 όμοιες. 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 43692 ΔΙΟΕ513 (1) 


Ανασυγκρότηση Ανωτάτου Πειθαρχικού Συμβουλίου Εξα- 
γωγικού Εμπορίου. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

Τις διατάξεις: 

α. του Ν. 1558/85 «Κυβέρνηση και Κυβερνητικά Όρ¬ 
γανα» άρθρο 29Α το οποίο προστέθηκε με το άρθρο 27 
του Ν. 2081/92 (Α 154). 

β. του Ν.Δ. 3999/59 «Περί ελέγχου του εξαγωγικού 
εμπορίου και άλλων τινών διατάξεων» (Α 230). 


γ. του Ν. 2026/92 «Ρύθμιση θεμάτων οργάνωσης και 
προσωπικού της δημοσίας διοίκησης και άλλες διατάξεις» 
άρθρ. 4 (Α 43). 

δ. του Π.Δ: 138/93 «Οργανισμός του Υπουργείου Εθνι¬ 
κής Οικονομίας» (Α 55). 

2. Την Υ 1935/3.12.92 κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (Β 726) 

3. Την αριθ. 61495/ΔΙΟΑΔ 1026/22.6.92 κοινή από¬ 
φαση των Υπουργών Προεδρίας της Κυβέρνησης, Εθνι¬ 
κής Οικονομίας και Οικονομικών «Περιορισμός Συλλογι¬ 
κών Οργάνων του Υπουργείου Εθνικής Οικονομίας» άρ¬ 
θρο 1 (Β 578). 

4. Την αριθ. 1438/ΔΙΟΑΔ 73/13.1.91 απόφαση «Περί 
συγκροτήσεως του Ανωτάτου Πειθαρχικού Συμβουλίου 
Εξαγωγικού Εμπορίου». 

5. Τα έγγραφα: ■ -· ' 

α. αριθ. ΔΠ/Φ.7.4/3636/12.3.93 της Γ εν. Γ ραμματείας 
Βιομηχανίας του Υπουργείου Βιομηχανίας Ενέργειας και 
Τεχνολογίας. 

β. αριθμ. 300 3497/1290/0078/2.3.93 του Γενικού 
Χημείου του Κράτους 

γ. αριθμ. 237/93/26.3.93 του Πανελλήνιου Συνδέσμου 
Εξαγωγέων 

δ. αριθ. 123/31.3.93 του Αρείου Πάγου 

ε. αριθμ. 339742/8.4.93 του Υπουργείου Γεωργίας, 
αποφασίζουμε: 

1. Ανασυγκροτούμε το Ανώτατο Πειθαρχικό Συμβούλιο 
Εξαγωγικού Εμπορίου ως κατωτέρω: 

1. Κωνσταντίνος Λυμπερόπουλος, Αρεοπαγίτης, ως 
Πρόεδρος με αναπληρωτή τον Ευάγγελο Περλίγκα, επί¬ 
σης Αρεοπαγίτη. 

2. Αννα Μπάνου, Προϊσταμένη της Δ/νσης Διαδικασιών 
Εξωτερικού Εμπορίου του ΥΠΕΘΟ. 

3. Γεώργιος Κούτρος, Γεωπόνος, με 4ο βαθμό του 
Υπουργείου Γεωργίας, με αναπληρωτή τον Δημήτριο Γε- 
ρακόπουλο του ίδιου βαθμού και Κλάδου. 

4. Π. Τσιάτσιος, με βαθμό εισηγητή Α' του Κλάδου ΠΕ Δ/ 
κού - Οικ/κού του Υπουργείου Βιομηχανίας, Ενέργειας και 
Τεχνολογίας με αναπληρωτή τον Παύλο Ζήκα του ίδιου 
βαθμού και Κλάδου. Ο ανωτέρω οριζόμενος υπάλληλος 
του ΥΒΕΤ συμμετέχει ως μέλος όταν πρόκειται για την εκ¬ 
δίκαση προσφυγής εναντίον απόφασης που αφορά την 
ποιότητα και εμφάνιση βιομηχανικών προϊόντων. 

5. Διονύσιος Κόκκιαρης, του Κλάδου ΠΕ Χημικών, Προϊ¬ 
στάμενος της Δ/νσης Χημικοτεχνικής Δασμολογίου της 
ΚΎ. του Γενικού Χημείου του Κράτους. 

6. Νικόλαος Γάτος, Αντιπρόεδρος του Πανελλήνιου 
Συνδέσμου Εξαγωγέων, με αναπληρώτρια την Χριστίνα 
Σακελλαρίδη Πρόεδρο του Συνδέσμου. 

Γραμματέας της Επιτροπής ορίζεται ο Δημήτριος Μή- 
τιος με βαθμό Εισηγητή Β’ του Κλάδου ΔΕ Διοικητικού - 
Λογιστικού του ΥΠΕΘΟ. 

I. Η θητεία των μελών του Συμβουλίου είναι διετής. 

III. Από τις διατάξεις αυτής της απόφασης προκαλείται 
δαπάνη σε βάρος του Κρατικού προϋπολογισμού, το ύψος 
της οποίας δεν μπορεί να προσδιορισθεί. 

IV. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 10 Μαΐου 1993 

Ο ΥΦΥΠΟΥΡΓΟΣ 

ΘΕΟΔ. ΚΑΣΣΙΜΗΣ 
-♦- 

Αριθ. ΔΥΠ/4971 (2) 

Καθορισμός των ειδικών όρων διάθεσης των αποβλήτων 
των ελαιοτριβείων των ΔΑΦΝΗ Σπυρίδωνα, ΑΝΔΡΙΩΤΗ 
Χριστόδουλου, ΑΝΔΡΙΩΤΗ Γεωργίου, ΛΕΙΒΑΔΙΩΤΗ Ιω¬ 
άννη, ΑΝΔΡΙΩΤΗ Μαρκαντώνη, ΑΒΡΑΜΙΩΤΗ Χριστό¬ 
δουλου στο Ν; Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/65 Υγειονομική διάταξη όπως τροπο¬ 
ποιήθηκε με το Γ1 /1783/71 και Γ4/1305/74 όμοιες. 

2. Την απόφασή μας ΔΥΠ/1144, 1145, 1146, 1147, 
1148,3188/11.2.93. 

3. Την από 25.1.93 αίτηση των ενδιαφερομένων, απο¬ 
φασίζουμε: 

1. Επιτρέπουμε την αποχέτευση των αποβλήτων των 
ελαιοτριβείων των παραπάνω αναφερομένων που βρίσκο¬ 
νται στην κοιν. Αγ. Ματθαίου επιφανειακά στην κρημνώδη 
περιοχή «ΔΕΝΤΡΥΛΛΑΣ» της κοιν. Αγ. Ματθαίου με τους 
εξής όρους: 

α. Τα απόβλητα θα υφίστανται τουλάχιστον 24ωρο καθί¬ 
ζηση. 

β. θα γίνεται εξουδετέρωση των οξέων με ασβέστη, 
γ. θα μεταφέρονται με βυτίο στην παραπάνω περιοχή. 

2. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει για την ελαιοκομική περίοδο 
1992-93. 

Κέρκυρα, 3 Μαΐου 1993 

Ο Νομάρχης 
ΘΕΟΦ. ΒΑΣΙΛΕΙΟΥ 

-4- 

Αριθ. 867 (3) 

Τροποποίηση της παρ. 2 του άρθρ. 4 του Κανονισμού Πα¬ 
ροχών του ΚΑΦ Λιμένος Κιάτου. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Κωδ. Ν. 5167/1932 «περί ρυθμί- 
σεως των εις τους Λιμένας Φορτ/κών εργασιών κ.λπ.», 
όπως τροποποιήθηκε με το Ν.Δ. 1254/1990». 


2. Τις διατάξεις του Π.Δ. 369/89 «περί οργάνωσης υπη¬ 
ρεσιών εργασίας των Νομαρχιών. 

3. Το με αριθ. 11031/5.4.93 έγγραφο του Υπουργείου 
Εργασίας. 

4. Την οικονομική δυνατότητα του ΚΑΦ Λιμένος Κιάτου, 
αποφασίζουμε: 

Εγκρίνουμε την τροποποίηση της παρ. 2 του άρθρου 4 
του Κανονισμού Παροχών του ΚΑΦ Λιμένος Κιάτου, όπως 
εγκρίθηκε με την αριθ. Ε.Ε. 1145/23.12.1977 Υπουργική 
Απόφαση και τροποποιήθηκε μεταγενέστερα ως ακολού¬ 
θως: 

«Το καταβαλλόμενο στους δικαιούχους ποσό της εφ’ 
άπαξ αποζημίωσης, ορίζεται ανάλογα με τα χρόνια συμμε¬ 
τοχής στο ΚΑΦ ως εξής: 

-Για όσους έχουν δέκα (10) χρόνια συμμετοχής στο 
ΚΑΦ (328.900) δρχ., τριακόσιες είκοσι οκτώ χιλιάδες εν¬ 
νιακόσιες δραχμές. 

-Το ποσό αυτό θεωρείται βασικό και προσαυξάνεται 
κατά (29095) δρχ., είκοσι εννέα χιλιάδες εννενήντα πέντε 
δραχμές για κάθε χρόνο συμμετοχής στο ΚΑΦ πέρα από 
τη 10ετία και μέχρι συμπληρώσεως 20ετίας. 

- Για κάθε χρόνο συμμετοχής δε πέρα από την 20ετία 
και μέχρι συμπληρώσεως το 31ο έτος συμμετοχής, κατά 
(32257) δρχ., τριάντα δύο χιλιάδες διακόσιες πενήντα 
επτά δραχμές. 

Σε καμμιά περίπτωση το συνολικό ποσό της εφάπαξ 
αποζημίωσης δεν θα υπερβαίνει τις (974.682) δρχ., εννια¬ 
κόσιες εβδομήντα τέσσερεις χιλιάδες, εξακόσιες ογδόντα 
δύο δραχμές ανώτατο όριο. 

- Κλάσμα του χρόνου μεγαλύτερο των (6) μηνών, υπο¬ 
λογίζεται σαν ολόκληρος χρόνος για τον υπολογισμό της 
προσαύξησης, όχι όμως και για τη θεμελίωση δικαιώματος 
για τη χορήγηση της παροχής. 

«Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού» 
(550/92 εγκύκλιος Γραμ. Υπουργικού Συμβουλίου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Μαΐου 1993 

Ο Νομάρχης 

ΧΡ. ΛΑΔΙΑΣ 

-♦- 

Αριθ. ΕΣ 2.888 (4) 

Σύσταση Νομικού Προσώπου στο Δήμο Σφακιωτών Ν. 

Λευκάδας με την ονομασία «Πνευματικό Κέντρο Δήμου 

Σφακιωτών». 

Η ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις των άρθρων 25 και 187 του Δ.Κ.Κ. (Π.Δ. 
323/1989). 

2. Την αριθ. 37/93 απόφαση του δημοτικού συμβουλίου 
Σφακιωτών, που αφορά στη σύσταση Νομικού Προσώπου 
με την ονομασία «Πνευματικό Κέντρο Δήμου Σφακιωτών», 
αποφασίζουμε: 

Άρθρο μόνο 

α. ΕΠΩΝΥΜΙΑ - ΝΟΜΙΚΗ ΜΟΡΦΗ - ΕΔΡΑ - ΕΜΒΛΗΜΑ 

Συστήνεται Νομικό Πρόσωπο σύμφωνα με το άρθρο 
187 του Π.Δ. 323/89 «Δημοτικός και Κοινοτικός Κώδικας» 

με την ονομασία «Πνευματικό Κέντρο Δήμου Σφακιωτών» 
και έδρα τους Σφακιώτες. Η νομική του μορφή είναι Δημο¬ 
τικό Νομικό Πρόσωπο Δημοσίου Δικαίου, έχει άμμεση 
εξάρτηση και εποπτεία από το Δήμο Σφακιωτών και διέπε- 
ται από τις διατάξεις που ισχύουν για τα νομικά αυτά πρό¬ 
σωπα και τις αντίστοιχες του Δημοτικού και Κοινοτικού 
Κώδικα. Έμβλημά του έχει κύκλο στο εσωτερικό στον 
οποίο απεικονίζεται Κουκουβάγια και γύρωθεν οι λέξεις: 
«Πνευματικό Κέντρο Δήμου Σφακιωτών Ν. Λευκάδας, 
έτος ιδρύσεως 1993». 

β. ΣΚΟΠΟΙ - ΜΕΤΡΑ ΓΙΑ ΤΗΝ ΕΠΙΔΙΩΞΗ ΤΟΥΣ 

Σκοποί του Πνευματικού Κέντρου είναι η άνοδος του 
Πνευματικού και πολιτιστικού επιπέδου του λαού του Δή¬ 
μου Σφακιωτών και του Νομού γενικώτερα, η καλλιέργεια 
η υποβοήθηση και ανάπτυξη κάθε μορφής πνευματικής, 
πολιτιστικής και καλλιτεχνικής δραστηριότητας των κατοί¬ 
κων της περιοχής, η υποβοήθηση της έρευνας στους το¬ 
μείς της επιστημονικής γνώσης, της τέχνης των γραμμά¬ 
των και εν γένει του πολιτισμού, η διατήρηση της παράδο¬ 
σης και της πολιτιστικής μας κληρονομιάς και η προώθηση 
της Ειρήνης ανάμεσα στους λαούς. 

Τους σκοπούς του το Π.Κ. υλοποιεί και επιδιώκει με 
κάθε είδους πνευματικές, πολιτιστικές και καλλιτεχνικές 
δραστηριότητες, και ειδικώτερα: 

1. Με την διοργάνωση ετησίων πνευματικοκαλλιτεχνι- 
κών εκδηλώσεων. 

2. Με την διοργάνωση συνεδρίων, συμποσίων, σεμινα¬ 
ρίων και διαλέξεων που καλύπτουν όλους τους τομείς 
πνευματικού, πολιτιστικού, επιστημονικού, κοινωνικού και 
καλλιτεχνικού ενδιαφέροντος του συγχρόνου ανθρώ¬ 
που. 

3. Με την διοργάνωση ποικίλων πολιτιστικών και καλλι¬ 
τεχνικών εκδηλώσεων όπως: Συναυλίες, θεατρικές παρα¬ 
στάσεις, παραστάσεις χορού, εκθέσεις κ.λπ. από το ίδιο ή 
με την συνεργασία άλλων πολιτιστικών φορέων, καλλιτε¬ 
χνικών σωματείων ή φυσικών προσώπων. 

4. Με την ίδρυση και λειτουργία βιβλιοθηκών και αρ¬ 
χείων. 

5. Με τη δημιουργία πινακοθήκης και τη λειτουργία αί¬ 
θουσας εκθέσεων έργων τέχνης. 

6. Με την συγκρότηση μονίμου ερασιτεχνικού θεατρι¬ 
κού τμήματος, μουσικής σχολής, σχολής ζωγραφικής και 
λοιπών εικαστικών τεχνών, χορευτικού ομίλου (χορωδια¬ 
κού τμήματος), μουσικών τμημάτων και ορχήστρας. 

7. Με την πραγματοποίηση κινηματογραφικών προβο¬ 
λών με αξιόλογα έργα της έβδομης τέχνης. 

8. Με την έκδοση περιοδικών και εντύπων για την προ¬ 
βολή και μελέτη τοπικών θεμάτων πολιτισμού, παιδείας, 
οικονομίας, τουρισμού, υγείας, περιβάλλοντος κ.λπ. 

9. Με την παραγωγή επιμορφωτικών τηλεοπτικών προ¬ 
γραμμάτων βιντεοταινιών, ιστορικού, πολιτιστικού και επι¬ 
στημονικού περιεχομένου, καθώς και ταινιών για την προ¬ 
βολή των Σφακιωτών. 

10. Με την ίδρυση και λειτουργία πολιτιστικών, μορφω¬ 
τικών και ενημερωτικών σπουδαστηρίων, με ευρύ φάσμα 
εκλαϊκευμένων θεμάτων για όλους τους Δημότες, κάθε 
μόρφωσης και ηλικίας. 

11. Με προκηρύξεις διαγωνισμών και αθλοθετήσεις 
βραβείων για.συγγραφή μελετών τοπικού ενδιαφέροντος, 
με ιστορικό, λαογραφικό, αρχαιολογικό και λογοτεχνικό 
περιεχόμενο. 

12. Με την διοργάνωση εκδηλώσεων και πολιτιστικών 


δραστηριοτήτων ειδικά για τα παιδιά και τη νέα γενιά και τη 
λειτουργία κέντρων νεότητας. . 

13. Με την συγκρότηση ιστορικού, λαογραφικού μου¬ 
σείου. 

14. Με την διοργάνωση ψυχαγωγικών εκδηλώσεων. 

15. Με την πραγματοποίηση εκδρομών με πλατιά συμ¬ 
μετοχή των Δημοτών για την παρακολούθηση πολιτιστι¬ 
κών και καλλιτεχνικών εκδηλώσεων πανελλήνιας ακτινο¬ 
βολίας. 

16. Με την πραγματοποίηση κάθε άλλης δραστηριότη¬ 
τας που συμβάλλει στη διάσωση και προστασία της Ιόνιας 
πολιτιστικής μας κληρονομιάς και παράδοσης και την καλ¬ 
λιέργεια και ανύψωση του πνευματικού και πολιτιστικού 
επιπέδου του λαού. Για την αποτελεσματικώτερη υλοποί¬ 
ηση των σκοπών του το Πνευματικό Κέντρο συνεργάζεται 
με κρατικές υπηρεσίες, Πανεπιστήμια, Οργανισμούς Ιδρύ¬ 
ματα, και κέντρα παρόμοιων σκοπών, από άλλες πόλεις 
της Ελλάδας, ή της αλλοδαπής και με ιδιώτες. 

Συνεργάζεται επίσης με επιστημονικούς και πολιτιστι¬ 
κούς φορείς, και πολιτιστικά σωματεία στα πλαίσια επιδί¬ 
ωξης των κοινών σκοπών τους, τελώντας ως προς αυτά σε 
σχέση μη ανταγωνιστική, αλλά συμπαράστασης και υπο¬ 
στήριξης, ηθικής και υλικής σεβόμενο την οργανωτική 
τους αυτοτέλεια και καλύπτοντας υπό την αιγίδα του τις 
χρηματοδοτούμενες από αυτό εκδηλώσεις τους επιδιώ¬ 
κοντας όμως παράλληλα τον ρόλο του συντονιστή των πο¬ 
λιτιστικών δραστηριοτήτων, στην περιφέρεια του Δήμου 
Σφακιωτών. 

γ. ΠΟΡΟΙ 

Οικονομικοί πόροι του Π.Κ. του Δ. Σφακιωτών είναι: 

1. Τακτική επιχορήγηση από το Δήμο Σφακιωτών 

2. Τακτική ετήσια επιχορήγηση από την Νομαρχία Λέυ- 
κάδας, το Νομαρχιακό Πρόγραμμα Δημοσίων Επενδύ¬ 
σεων ή άλλα προγράμματα. 

3. Έκτακτες επιχορηγήσεις ή παροχές από το Κράτος, 
τους Δημοσίους Οργανισμούς, Υπουργεία, Τράπεζες 
κ.λπ. 

4. Κάθε είδους συνδρομή, εισφορά, δωρεά, κληρονο¬ 
μιά. '··"'· 

5. Εισπράξεις από αντίτιμο παροχής υπηρεσιών ή πραγ¬ 
μάτων. 

6. Πρόσοδοι από την ίδια περιουσία του Πνευματικού 
Κέντρου και κάθε άλλη πρόσοδος. 

δ. ΔΙΟΙΚΗΣΗ 

Το Πνευματικό Κέντρο του Δήμου Σφακιωτών διοικείται 
από 13μελές Διοικητικό Συμβούλιο στο οποίο μετέχουν: 

1. Ο εκάστοτε Δήμαρχος Σφακιωτών ως Πρόεδρος; 

2. Ένας Δημοτικός Σύμβουλος από κάθε Δημοτική Πα¬ 
ράταξη που εκπροσωπείται στο Δημοτικό Συμβούλιο. Αν οι 
παρατάξεις είναι δύο ορίζονται δύο Δημοτικοί Σύμβουλοι 
από την πλειοψηφία και δύο από τήν μειοψηφία. Αν είναι 
μία ορίζονται τέσσαρες Δημοτικοί Σύμβουλοι. 

3. Ένας εκπρόσωπος από το πολιτιστικό Σωματείο 
«Φωτεινός» ένας από το αθλητικό Σωματείο «ΠΑΣ Σφακι- 
ωτών», ένας από τους Αγροτικούς Συνεταιρισμούς και 
ένας από τους Αγροτικούς Συλλόγους. 

Οι εκπρόσωποι αυτοί ορίζονται από τα Διοικητικά τους 
Συμβούλια μαζί με τους αναπληρωτές τους. Τόσο οι οριζό¬ 
μενοι εκπρόσωποι όσο και οι αναπληρωτές τους πρέπει να 
είναι μέλη του Διοικητικού Συμβουλίου του αντιστοίχου 
σωματείου που τους ορίζει. 

' 4. Οι υπόλοιπες θέσεις και μέχρι να συμπληρωθεί ο 

αριθμός 13 μαζί με τον Πρόεδρο, καλύπτονται από Δημό¬ 
τες ή μόνιμους κατοίκους Σφακιωτών, που ορίζονται από 
το Δημοτικό Συμβούλιο μαζί με ισάριθμους αναπληρωτές 
τους από κατάλογο υποψηφίων που σχηματίζεται ύστερα 
από προτάσεις που υποβάλλουν στο Δημοτικό Συμβούλιο 
οι εξής μαζικοί φορείς: 

α) κάθε δημοτική Παράταξη που εκπροσωπείται στο Δη¬ 
μοτικό Συμβούλιο, β) Ο σύλλογος διδασκόντων στο 4/θ 
Δημοτικό Σχολείο και Νηπιαγωγείο Σφακιωτών. γ) Ο σύλ¬ 
λογος γονέων και κηδεμόνων δ) ο «Φωτεινός» ε) ο «ΠΑΣ 
Σφακιωτών» στ) η Δημοτική Επιτροπή Παιδείας ζ) οι αγρο¬ 
τικοί συνεταιρισμοί και η) οι αγροτικοί σύλλογοι. 

Με απόφασή του το Δημοτικό Συμβούλιο μπορεί να 
προσδώσει την ιδιότητα των εκλεκτόρων και σε άλλους 
φορείς, εφόσον λόγοι μαζικότητάς τους ή δραστηριότη- 
τάς τους στα πολιτιστικά το επιβάλλουν. Μπορεί επίσης να 
αφαιρέσει την ιδιότητα του εκλέκτορα από κάποιο φορέα 
αν επί δύο συνεχείς περιόδους αδράνησε να ανταποκριθεί 
στην υποχρέωση πρότασης υποψηφίων σύμφωνα με τα 
οριζόμενα στην επόμενη παράγραφο. 

ε. ΘΗΤΕΙΑ 

Η θητεία των μελών του Διοικητικού Συμβουλίου του 
Πνευματικού Κέντρου, για μεν τον Πρόεδρο ακολουθεί 
την διάρκεια της Δημοτικής περιόδου για την οποία εκλέ¬ 
χθηκε, για δε τα υπόλοιπα μέλη είναι διετής. Η θητεία 
τους λήγει σε κάθε περίπτωση με την εγκατάσταση των 
νέων μελών. Η θητεία των μελών των διοικητικών συμβου¬ 
λίων των συλλόγων που μετέχουν στην διοίκηση του Πνευ¬ 
ματικού Κέντρου λήγει με τη λήξη της θητείας του αντί¬ 
στοιχου σωματειακού συμβουλίου που τους όρισε και σε 
κάθε περίπτωση λήγει με τη λήξη της θητείας των υπολοί¬ 
πων μελών του Διοικητικού Συμβουλίου του Πνευματικού 
Κέντρου. ' ' 

Κάθε δύο χρόνια τον μήνα Ιανουάριο ο Δήμαρχος Σφακι- 
ωτών ~μέ έγγραΐρδ^τοϋ’απευθύνεται στους μαζικούς φο¬ 
ρείς που αναφέρθηκαν πάραπάνω, και ζητά από κάθε φο¬ 
ρέα να προτείνει γραπτά στο Δημοτικό Συμβούλιο και 
μέσα σε ρητά καθοριζόμενη προθεσμία, τρία (3) πρόσωπα 
από τους Δημότες ή μόνιμους κατοίκους των Σφακιωτών 
που κατά την κρίση τους είναι κατάλληλα να μετέχουν στη 
διοίκηση του Πνευματικού Κέντρου. Κριτήριο για την πρό¬ 
ταση και την εκλογή ενός προσώπου στην διοίκηση του 
Πνευματικού Κέντρου είναι η εκδηλωμένη συμμετοχή του 
στην πνευματική και πολιτιστική ζωή της κοινωνίας των 
Σφακιωτών και το ενδιαφέρον που επιδεικνύει για την πο¬ 
λιτιστική ανάπτυξη του τόπου. 

Τα πρόσωπα που υποδεικνύονται δεν είναι απαραίτητο 
να προέρχονται αποκλειστικά από το μαζικό χώρο ή να εί¬ 
ναι όλα μέλη του φορέα που τα προτείνει. Δεν επιτρέπεται 
να μετέχουν στη διοίκηση του Πνευματικού Κέντρου άλλα 
μέλη των διοικητικών συμβουλίων των σωματείων που δια¬ 
θέτουν μόνιμη εκπροσώπηση στο Πνευματικό Κέντρο 
εκτός από τους εκπροσώπους που τα ίδια όρισαν. Συνακό¬ 
λουθα δεν πρέπει να προτείνονται και αν προταθούν δεν 
μπορούν να εκλεγούν στη διοίκηση του Πνευματικού Κέ¬ 
ντρου πρόσωπα που είναι μέλη των διοικητικών συμβου¬ 
λίων των παραπάνω σωματείων. Μεταγενέστερη παραί¬ 
τηση από την ιδιότητά τους αυτή δεν αίρει το ασυμβίβαστο 
για όσο χρόνο διαρκεί η θητεία για την οποία προτάθηκαν. 
Τα έγγραφά τους οι φορείς καταθέτουν ή αποστέλλουν 
στην Γραμματεία του Πνευματικού Κέντρου μέσα στην κα¬ 
θοριζόμενη προθεσμία με μέριμνα της οποίας καταρτίζε¬ 


ται ο κατάλογος των υποψηφίων από τους οποίους θα 
εκλεγούν τα υπόλοιπα τακτικά και αναπληρωματικά μέλη 
της διοίκησης του Πνευματικού Κέντρου. Η εκλογή γίνεται 
από το Δημοτικό Συμβούλιο με μυστική ψηφοφορία. Αν 
μεταξύ των υποψηφίων υπάρχουν πρόσωπα που προτά¬ 
θηκαν από (4) τουλάχιστον φορείς προκρίνονται ως τα¬ 
κτικά μέλη της διοίκησης του Πνευματικού Κέντρου απευ¬ 
θείας. Στην περίπτωση αυτή το Δημοτικό Συμβούλιο 
απλώς επικυρώνει την εκλογή τους. 

Ο αριθμός των μελών που ορίζονται με αυτόν τον τρόπο 
δεν μπορεί να υπερβεί τους τρεις. Αν υπάρχουν περισσό¬ 
τεροι που συγκεντρώνουν την παραπάνω προϋπόθεση, 
ορίζονται οι τρεις που προτάθηκαν από τον μεγαλύτερο 
αριθμό φορέων, σε ισοψηφία κληρώνονται. 

Η πρόσκληση που απευθύνει ο Πρόεδρος του Δημοτι¬ 
κού Συμβουλίου προς τα μέλη του για συνεδρίαση με 
σκοπό την εκλογή των μελών της διοίκησης του Πνευματι¬ 
κού Κέντρου πρέπει απαραίτητα να συνοδεύεται με τον 
κατάλογο των υποψηφίων που κατάρτισε η Γραμματεία 
του Πνευματικού Κέντρου. 

στ. ΜΕΤΑΒΑΤΙΚΗ ΔΙΑΤΑΞΗ 

Η θητεία του πρώτου διοικητικού συμβουλίου του Πνευ¬ 
ματικού Κέντρου που θα προέλθει με βάσει τις διατάξεις 
συγκρότησής του, θα λήξει με τη λήξη της θητείας του Δη¬ 
μοτικού Συμβουλίου της τρέχουσας Δημοτικής περιό¬ 
δου. 

ζ. ΠΕΡΙΟΥΣΙΑ 

Κάθε περιουσιακό στοιχείο που έχει το νομικό πρόσωπο 
ή τυχόν αφιερώνεται σ’ αυτό καθώς καί κάθε άλλη νόμιμη 
πρόσοδος. 

Από τις διατάξεις της απόφασης αυτής δεν προκαλεΐται 
δαπάνη του κρατικού πρ/σμού, αλλά του πρ/σμού του δή¬ 
μου Σφακιωτών ΚΑΕ 2/211.9. (Αρ. 27 Ν. 2081/92, εγκ. 
550/92). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 30 Απριλίου 1993 

Η Νομάρχης 
ΑΓΓ. ΑΒΟΥΡΗ 

- 4 -- . ' 

Αριθ. ΕΣ 2326 (5) 

Ονομασία ανώνυμου οικισμού στο Ν. Λευκάδας. 

Η ΝΟΜΑΡΧΗΣ ΛΕΥΚΑΔΑΣ 

Με την ΕΣ 2326/22.4.93 απόφαση της Νομάρχου Λευ¬ 
κάδας, εγκρίθηκε η 52/90 απόφαση του κοινοτικού συμ¬ 
βουλίου Κατούνας ύστερα από την από 4.2.93 γνωμοδό¬ 
τηση του συμβουλίου τοπωνυμιών, και ονομάσθηκε ο ανώ¬ 
νυμος συνοικισμός της ομώνυμης κοινότητας «ΕΠΙΣΚΟ¬ 
ΠΟΣ». 

Από τις διατάξεις της παραπάνω απόφασης δεν βαρύνε- 
ται ο κρατικός προϋπολογισμός ούτε ο κοινοτικός προϋπ/ 
σμός. ( Αρθρο 27 Ν. 2081/92, εγκ. 550/92). 

Η παρούσα να δημοσιευθεί στην Εφημερίδα της Κυβερ¬ 
νήσεως. . 

Λευκάδα, 30 Απριλίου 1993 
Η Νομάρχης 
ΑΓΓ. ΑΒΟΥΡΗ 

Αριθ. ΕΣ/9206 (6) 

Σύσταση Δημοτικής Επιχείρησης Σερρών με την επωνυμία 

«ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΚΑΙ ΚΟΙ¬ 
ΝΩΝΙΚΗΣ ΑΝΑΠΤΥΞΗΣ (Δ.Ε.Π.Κ.Α.)». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 260 του Δ.Κ.Κ. (Π.Δ. 323/ 
89). 

2. Τις διατάξεις του Π. Δ/τος 250/1989. 

3. Την απόφαση του Υπουργού Εσωτερικών αριθ. 
25027/9.4.1984. 

4. Την αριθ. 240/1993 απόφαση του Δημοτικού Συμ¬ 
βουλίου Σερρών περί συστάσεως δημοτικής επιχείρησης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙ¬ 
ΚΗΣ ΚΑΙ ΚΟΙΝΩΝΙΚΗΣ ΑΝΑΠΤΥΞΗΣ (Δ.Ε.Π.Κ.Α.)». 

5. Τη συνταχθείσα από το Δήμο Σερρών οικονομοτε¬ 
χνική μελέτη για την ίδρυση της πιο πάνω επιχείρησης, 
αποφασίζουμε: 

1. Συνιστάται στο Δήμο Σερρών του Νομού Σερρών δη¬ 
μοτική επιχείρηση με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΟΛΙΤΙΣΤΙΚΗΣ ΚΑΙ ΚΟΙΝΩΝΙΚΗΣ ΑΝΑΠΤΥΞΗΣ 
(Δ.Ε.Π.Κ.Α.)» ως ίδιο Νομικό Πρόσωπο Ιδιωτικού Δικαίου, 
το οποίο διέπεται από τις διατάξεις των άρθρων 260 έως 
267, 270, 274 και 287 του Δ.Κ.Κ. (Π.Δ. 323/89). 

2. Σκοπός της επιχείρησης είναι: 

Η δημιουργία Κέντρου για τον συντονισμό των πολιτιστι¬ 
κών δραστηριοτήτων του Δήμου Σερρών, η προσφορά κοι¬ 
νωνικών υπηρεσιών, η σύνταξη μελετών για θέματα τοπι¬ 
κής ανάπτυξης με την ένταξη σ’ αυτή όλων των δραστη¬ 
ριοτήτων των Ν.Π. τόυ Δήμου και συγκεκριμένα του «Δη¬ 
μοτικού Ωδείου Σερρών και του Λαογραφικού Μουσείου 
Σερρών, η λειτουργία τμημάτων για την ανάπτυξη των Ει¬ 
καστικών Τεχνών, του χορού, της μουσικής, του τουρι¬ 
σμού, του θέατρου κ.λπ., η εκτύπωση διαφόρων εκδό¬ 
σεων πνευματικού και καλλιτεχνικού περιεχομένου, η 
βελτίωση και άνοδος του μορφωτικού επιπέδου και η ορ¬ 
γάνωση προγραμμάτων εκπαίδευσης και εξειδίκευσης 
στην περιοχή. 

3. Διοίκηση της επιχείρησης: 

Η επιχείρηση διοικείται από επταμελές (7μελές) διοικη¬ 
τικό Συμβούλιο που τα μέλη του ορίζονται μαζί με τους 
αναπληρωτές τους από το Διοικητικό Συμβούλιο. Από τα 
μέλη του Δ.Σ. τέσσερις (4) είναι αιρετοί εκπρόσωποι του 
Δήμου, ένας (1) είναι εκπρόσωπος κοινωνικού φορέα της 
πόλης, επιλεγομένου κατ’ ελεύθερη εκτίμηση του Δημ. 
Συμβουλίου, ένας (1) είναι εκπρόσωπος των εργαζομένων 
στην επιχείρηση, εφ’ όσον απασχολούνται σ’ αυτή περισ¬ 
σότεροι από είκοσι (20) εργαζόμενοι και ένας (1) δημότης 
ή κάτοικος του Δήμου, που έχει πείρα ή γνώσεις σχετικές 
με το αντικείμενο της επιχείρησης. 

Σε περίπτωση που στην επιχείρηση δεν θα απασχολού¬ 
νται πάνω από είκοσι (20) εργαζόμενοι θα ορίζεται από το 
δημ. συμβούλιο κατά την ελεύθερη εκτίμησή του ένας (1) 
ακόμη αιρετός εκπρόσωπος του Δήμου ή ένας (1) δημό¬ 
της ή κάτοικος του Δήμου που έχει πείρα ή γνώσεις σχετι¬ 
κές με το αντικείμενο της επιχείρησης. 

4. Διάρκεια της Επιχείρησης: 

Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5. Έδρα της επιχείρησης είναι ο Δήμος Σερρών. 


6. Ο Δήμος Σερρών στην, επιχείρηση χρηματικό ποσό 
15.000.000 δρχ. ως αρχικό κεφάλαιο. 

7. Πόροι της επιχείρησης 

Πόροι της επιχείρησης είναι τα έσοδα από τις εκμεταλ¬ 
λεύσεις και γενικά από την άσκηση της δραστηριότητάς 
της, οι πρόσοδοι από την περιουσίας της, δάνεια, κληρο¬ 
νομιές, εισφορές, δωρεές και λοιπές επιχορηγήσεις. 

8. Διάλυση της επιχείρησης: 

Η επιχείρηση διαλύεται: 

α) Με απόφαση του Δημ. Συμβουλίου, που λαμβάνεται 
με την απόλυτη πλειοψηφία των μελών του και απόφαση 
του Νομάρχη. , 

β) Όταν λήξει χωρίς να παραταθεί η διάρκεια της επιχεί¬ 
ρησης. 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δημ. 
Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί- . 
ριση και εποπτεία της επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π. Δ/τος 323/89 και την αριθ. 25027/9.4.1984 
απόφαση του Υπουργού Εσωτερικών (ΦΕΚ 244/Β7 
1984). 

10. Κάλυψη Δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του ΔήμουΤερρών 
ύψους 15.000.000 δρχ. για το τρέχον Οικονομικό έτος, 
και 60.000.000 δρχ. για κάθε ένα από τα επόμενα οικονο¬ 
μικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου ύψους 15.000.000 δρχ. και 
στον ΚΑ 212.12 α με τα στοιχεία «Αρχικό Κεφάλαιο δημο¬ 
τικής επιχείρησης πολιτιστικής και κοινωνικής ανάπτυξης 
(ΔΕΚΠΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 4 Μαΐου 1993 

Ο Νομάρχης 
ΑΝΑΣΤΑΣΙΟΣ ΛΙΑΣΚΟΣ 

- ♦- 

Αριθ. 4808 (7) 

Σύσταση ίδιου Νομικού Προσώπου με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΡΑ- 

ΞΑΣ» στην Κοινότητα Ράξας Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του αριθ. 187 του Δημοτικού και Κοινο¬ 
τικού Κώδικα (Π.Δ. 323/89). 

2. Την αριθ. 10/93 απόφαση του Κοινοτικού Συμβου¬ 
λίου Ράξας. 

3. Τις διατάξεις του αριθ. 27 Ν. 2081/92 και της εγκυ- 

κλίου 570/7.10.92 της Γραμματείας του Υπουργ. Συμ¬ 
βουλίου, αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΡΑ- 
ΞΑΣ», στην Κοινότητα Ράξας. 

2. Σκοπός του Νομικού Προσώπου που συνιστάται σε 
εφαρμογή προγράμματος εξωϊδρυματικής προστασίας 
ηλικιωμένων, είναι ή παροχή ιάτροκοινωνικής προστασίας 
στα ηλικιωμένα άτομα της περιοχής της Κοινότητας Ρά¬ 
ξας, ώστε αυτά να παραμείνουν στην οικογένεια και στην 
Κοινότητα. 

3. Πόροι του Νομικού Προσώπου είναι: 

α) Ετήσια επιχορήγηση της Κοινότητας. 

β) Επιχορήγηση ή κάθε άλλη παροχή του Κράτους, είτε 
απευθείας προς αυτό, είτε προς την Κοινότητα Ράξας για 
το Νομικό αυτό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που προέρχονται από το Νομικό Πρόσωπο. 

στ) Πρόσοδοι από την ίδια αυτού περιουσία. 

ζ) Κάθε άλλη νόμιμη πρόσοδος. 

4. Το Νομικό Πρόσωπο διοικείται από 5/μελές Διοικη¬ 
τικό Συμβούλιο το οποίο απαρτίζεται από τους: 

α) Τον εκάστοτε Πρόεδρο της Κοινότητας, ως Πρόε¬ 
δρο. 

β) Δύο Κοινοτικούς Συμβούλους που ορίζονται με από¬ 
φαση του Κοινοτικού Συμβουλίου. 

γ) Ένα αιρετό μέλος του ΚΑΠΗ, που εκλέγεται ανάμεσα 
στα μέλη του. 

δ) Ένα δημότη που ορίζεται με απόφαση του Κοινοτι¬ 
κού Συμβουλίου, από τα πρόσωπα στα οποία ασχολούνται 
με τα ανθρωπιστικά επαγγέλματα, ύστερα από σχετική 
πρόταση του Προέδρου. 

5. Το Διοικητικό Συμβούλιο εκλέγει από τα μέλη του τον 
Αντιπρόεδρο και γραμματέα αυτού. 

6. Η θητεία του Διοικητικού Συμβουλίου ακολουθεί την 
κοινοτική περίοδο. 

7. Μέχρι να εκλεγεί το αιρετό μέλος με σχοιχείο γ' ή μέ¬ 
χρι να πληρωθεί οποιαδήποτε θέση μέλους που κενούται, 
το Διοικητικό Συμβούλιο λειτουργεί με την ελλιπή σύν¬ 
θεσή του αν ο αριθμός των μελών του δεν είναι κατώτερος 
αυτού που απαιτείται για την απαρτία, σύμφωνα με τις δια¬ 
τάξεις του Δημοτικού και Κοινοτικού Κώδικα. 

8. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

9. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 29 Απριλίου 1993 

Ο Νομάρχης 

I. ΣΠΑΡΤΣΗΣ 


Αριθ. 5664 (8) 

Τροποποίηση της 19156/10.10.91 απόφασης Νομάρχη 
Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθ. 19156/10.10.91 απόφαση της Νομαρχίας 
«Σύσταση ίδιου Ν.Π. στο Δήμο Τρικκαίων με την επωνυμία 
«Σχολική Επιτροπή του 1 ου ΤΕΛ, του 2ου ΤΕΛ και της Τε¬ 
χνικής Επαγγελματικής Σχολής του Δήμου Τρικκαίων Ν. 
Τρικάλων». 

2. Την αριθ. 39/93 απόφαση του Δημοτικού Συμβουλίου 
Δήμου Τρικκαίων. 

3. Τις διατάξεις του άρθ. 27 του Ν. 2081 /92, της εγκυ¬ 
κλίου 570/7.10.92 της Γραμματείας του Υπουργικού Συμ¬ 
βουλίου και του εγγράφου 6065/6.11.92 του Υπουργού 
Προεδρίας Κυβερνήσεως, αποφασίζουμε: 

Τροποποιούμε εν μέρει την αριθ. 19156/10.10.91 από¬ 
φαση της Νομαρχίας στην παράγραφο 1 αυτής ως προς 
τον αριθμό των μελών του Διοικητικού Συμβουλίου της 
Σχολικής Επιτροπής από 11 /μελές σε 13/μελές, η οποία 
διαμορφώνεται ως εξής: 

α. Τρεις (3) Δημοτικούς Συμβούλους που ορίζονται με 
απόφαση του Δημοτικού Συμβουλίου, εκ των οποίων ο 
ένας ορίζεται ως Πρόεδρος, 
β. Δ/ντή του 1ου ΤΕΛ. 
γ. Δ/ντή του 2ου ΤΕΛ. 

δ. Δ/ντή της Τεχνικής Επαγγελματικής Σχολής, 
ε. Τρεις (3) εκπροσώπους των Μαθητικών Κοινοτήτων 
των Σχολείων. 

στ. Τρεις (3) εκπροσώπους των συλλόγων γονέων και 
κηδεμόνων των Σχολείων. 

ζ. Δ/ντή του 1ου σχολικού εργαστηριακού κέντρου Τρι¬ 
κάλων. 

2. Κατά τα λοιπά ισχύει η αριθ. 19156/10.10.91 από¬ 
φασή μας. 

3. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 29 Απριλίου 1993 

Ο Νομάρχης 

I. ΣΠΑΡΤΣΗΣ 

-♦- 

Αριθ. 9073 (9) 

Τροποποίηση της 30272/17.5.84 απόφασης του Υπουρ¬ 
γού Εσωτερικών όπως αυτή τροποποιήθηκε με τις 
54628/20.8.87, 84534/20.1.88, 24931/16.4.88 και 
18522/25.10.91 όμοιες. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις α) της παρ. 4 του άρθρου 260 του Π.Δ. 
323/89 (ΔΚΚ) και β) της παρ. 4 του άρθρου μόνου του ΠΔ 
250/89 Μεταβίβαση αρμοδιοτήτων του Υπουργού Εσωτε¬ 
ρικών στους Νομάρχες». 

2. Την 30272/17.5.84 απόφαση του Υπουργού Εσωτε¬ 
ρικών με την οποία συστήθηκε η Δημοτική Επιχείρηση 
Τουριστικής και Πολιτιστικής Ανάπτυξης Λαμίας (ΦΕΚ 

311/Β/17.5.84) όπως αυτή διαμορφώθηκε με τις 54628/ 
20.8.87, 84534/20.1.88, 24931/16.4.88 και'18522/ 
25.10.91 όμοιες. 

3. Την 66/93 απόφαση του Δημοτικού Συμβουλίου Λα- 
μιέων, σχετικά με την αύξηση του ιδρυτικού κεφαλαίου 
της ΔΕΤΠΑ σε 259.978.000 δρχ., αποφασίζουμε: 

Τροποποιούμε την παρ. 7 της 30272/17.5.84 απόφα¬ 
σης του Υπουργού Εσωτερικών όπως αυτή τροποποιή¬ 
θηκε μέχρι σήμερα ως εξής: 

Ο Δήμος Λαμίας διαθέτει στην επιχείρηση χρηματικό 
ποσό 259.978.000 δρχ. ως αρχικό κεφάλαιό της. 

Κατά τα λοιπά ισχύουν οι προηγούμενες αποφάσεις του 
Υπουργού Εσωτερικών και Νομάρχη Φθ/δας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κάλυψη δαπάνης. 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Λα- 
μιέων ύψους 34.124.000 δρχ. 

2. Η ανωτέρω δαπάνη θα καλυφθεί με τροποποίηση του 
προϋπολογισμού τρέχοντος έτους του Δήμου Λαμιέων και 
συγκεκριμένα να ενισχυθεί ο ΚΑ 212.9γ κάλυψη αρχικού 
κεφαλαίου ΔΕΤΠΑ Λαμίας. 

Λαμία, 3 Μαΐου 1993 

Ο Νομάρχης 
ΓΕΩΡΓΙΟΣ ΚΑΛΑΝΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 
ΤΕΕΕΧ 

104 32 

22.3211 ΥΡΕΤ 6Η 

λειτουργούν καθημερινά από 8.00' έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 57 48 141 

* Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52 25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, ©α σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Γ ια 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β' 

» 

30.000 

» 

1.500 

γ) 

» 

» 

» 

Γ" 

» 

10.000 

» 

500 

δ) 

» 

» 

» 

Δ" 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

)> 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






